Coadă virtuală la granturile pentru IMM-uri. În prima jumătate de oră au aplicat 13.000 de companii.
20.000 de companii au aplicat pentru granturile pentru capital de lucru. Doar 2.333 de companii vor primi finanţare.
E bătaie mare – 10 pe un loc – pentru banii acordați de stat! Patronii afacerilor mici și mijlocii au luat cu asalt granturile pentru capital de lucru. Aproximativ 20.000 dintre ei au aplicat pentru finanţare în prima zi.Cifrele publicate de Ziarul Financiar arată că doar în prima jumătate de oră de la deschiderea aplicaţiilor pe platforma pusă la dispoziție de Ministerul Economiei au aplicat 13.000 de companii. Bugetul alocat este de 350 milioane euro, care ar putea acoperi însă numai 2.333 de solicitări – dacă acestea vor primi suma maximă de 150 mii euro!Uite și condițiile pentru acordarea banilor patronilor. Cei cu afaceri de până în 13.500 euro primesc 2.000 euro. IMM-urile cu cifra de afaceri peste 13.500 euro pot primi 15% din cifra de afaceri.Sunt bani care pot salva afaceri, spun cei afectați de criză.Ștefan Dinescu, antreprenor: "Prima oară am aplicat cu firma pe care nu avem angajaţi pentrul grantul de 2000 euro. Doar câteva documente scanate şi trimise firmei care se ocupa depunerea lor. Cu cafeneaua, pentru că avem angajaţi, am aplicat pentru grantul de 15 % din cifra de afaceri. Vom investi tot în materie primă, vom face un import de cafea verde, în cazul în care ne va fi aprobat acest grant. Nu sunt cheltuieli eligibile tva-ul pentru suma respectivă, dar dacă faci import din Uniunea Europeană, nu se plăteşte tva.".